АҞӘА, рашәара 16 – Sputnik. Зыҿҳәара ахыгаз ахәмаррақәа мҩаԥгахоит нанҳәамза алагамҭазы. Абри азы аӡбра рыдкылан Ашьапылампыл азы афедерациаҿ ҳәа Sputnik иазеиҭеиҳәеит Афедерациа ахада Џьума Кәарцхьиа.
"Иҟоуп апроблемақәа змоу акомандақәа. Аха урҭ рыӡбара алшоит. Ачемпионат ҩ-еикәыршаракны имҩаԥысуеит. Иара убасгьы Ахраҿаз ахәмаррақәа мҩаԥгахоит. Ачемпионат жьҭаарамзазы ихыркәшахоит", - иҳәеит иара.
27-тәи ачемпионати Атәыла ахраҿеи рзы ахәмаррақәа ирылахәхоит быжь-командак: "Риҵа", "Афон", "Ерцахә", "Самырзаҟан", "Динамо", "Нарҭ", "Гагра".
"Иҟоуп акомандақәа зԥаразоужьра араионтә биуџьетқәа рҿы иарбоу, иҟоуп зхала зызҵаарақәа зыӡбо. Ҳара урҭ акомандақәа ҳрыцхраауеит", - иҳәеит Афедерациа ахада.
26-тәи ачемпионат иалахәын ф-командак – "Нарҭ", "Гагра", "Риҵа" "Афон", "Самырзаҟан", "Динамо".
Изаамҭанытәиу 27-тәи ачемпионати Атәыла ахраҿеи рзы 2019 шықәса рзы иҟалараны иҟаз ачемпионат афинанстә проблемақәа ирыхҟьаны 2020 шықәса рахь ииаган.
Иара убас шәаԥхьар ҟалоит:
- Мыд ихәыц злашәаз: ашьапылампыл азы Аԥсны ачемпионати Ахраҿеи мҩаԥырымгар ҟалоит
-
Кара-Осман-оглы: Аԥсны ашьапылампыл ԥхьаҟатәи аԥеиԥш иалацәажәатәуп